*Likumprojekts*

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr., 2019, 52. nr.) šādus grozījumus:

1. Papildināt 34. panta pirmo daļu ar jaunu 17. punktu šādā redakcijā:

“17) par pieteikumu par parādnieka atbrīvošanu no saistībām atcelšanu fiziskās personas maksātnespējas procesa lietā – 70 *euro*”.

2. 341.2 pantā:

papildināt pirmo daļu ar jaunu 5. punktu šādā redakcijā:

“5) tiesiskās aizsardzības procesa uzraugošās personas (turpmāk — uzraugošā persona) amata kandidātu un kontaktinformāciju”;

papildināt otro daļu ar jaunu 4. punktu šādā redakcijā:

“4) uzraugošās personas amata kandidāta piekrišanu tikt ieceltai par uzraugošo personu un apliecinājumu par atbilstību Maksātnespējas likuma 12.3 panta prasībām, kā arī par spēju nodrošināt pienākumu izpildi, ja attiecībā uz parādnieku pastāv pārrobežu elements.”

3. 341.4 pantā:

aizstāt pirmajā daļā vārdus “nākamajā dienā” ar vārdiem “piecu dienu laikā”;

papildināt pantu ar trešo un ceturto daļu šādā redakcijā:

“(3) Pieņemot tiesiskās aizsardzības procesa pieteikumu un ierosinot lietu, tiesnesis pieņem lēmumu par uzraugošās personas amata kandidāta atbilstību pienākumu pildīšanai attiecīgajā tiesiskās aizsardzības procesā un par viņa iecelšanu par uzraugošo personu, vienlaikus norādot uzraugošās personas kontaktinformāciju.

(4) Konstatējis, ka parādnieka ieteiktajam uzraugošās personas amata kandidātam pastāv ierobežojumi uzraugošās personas pienākumu pildīšanai attiecīgajā tiesiskās aizsardzības procesā, tiesnesis pieņem lēmumu par pieteikuma atstāšanu bez virzības un nosūta uzaicinājumu parādniekam iesniegt ziņas par jaunu uzraugošās personas amata kandidātu.”

4. 341.5 pantā:

aizstāt otrās daļas 1. punktā vārdus “tiesiskās aizsardzības procesa uzraugošās personas (turpmāk – uzraugošā persona)” ar vārdiem “uzraugošās personas atcelšanu, kā arī jauna”;

papildināt otro daļu ar jaunu 3. un 4. punktu šādā redakcijā:

“3) par Maksātnespējas likuma 37. panta pirmās daļas 1., 2., 4., 5., 6., 7., 8. un 9. punktā noteikto seku pagarināšanu (Maksātnespējas likuma 37. panta 1.2 daļa);

(4) par Maksātnespējas likuma 37. panta pirmās daļas 1., 2., 4., 5., 6., 7., 8. un 9. punktā noteikto seku atcelšanu (Maksātnespējas likuma 37. panta piektā daļa)”;

izslēgt trešo un piekto daļu;

izteikt sesto daļu šādā redakcijā:

“6) Konstatējis, ka parādnieka ieteiktajam uzraugošās personas amata kandidātam pastāv ierobežojumi uzraugošās personas pienākumu pildīšanai attiecīgajā tiesiskās aizsardzības procesā, tiesnesis pieņem lēmumu par atteikumu iecelt uzraugošo personu un nosūta uzaicinājumu parādniekam iesniegt ziņas par jaunu uzraugošās personas amata kandidātu.”

5. 341.6 pantā:

aizstāt otrās daļas 2. punktā vārdus “uzraugošās personas atzinuma saņemšanas” ar vārdiem “tiesiskās aizsardzības procesa pasākumu plāna iesniegšanas tiesā”;

papildināt pantu ar jaunu 3.2 daļu šādā redakcijā:

“(32) Tiesa, veicot šā panta trešajā daļā minētās darbības, tiesiskās aizsardzības procesa pasākumu plāna atbilstību Maksātnespējas likuma 40. panta ceturtās daļas 15. punktam izvērtē tikai gadījumā, ja ir saņemti kreditoru iebildumi par tiesiskās aizsardzības procesa pasākumu plāna neatbilstību minētajai Maksātnespējas likuma normai.”;

izteikt atsoto daļu šādā redakcijā:

“(8) Tiesas spriedumu tiesiskās aizsardzības procesa lietā var pārsūdzēt apelācijas kārtībā, ja pastāv kāds no šā likuma 440.2pantā noteiktajiem apelācijas tiesvedības ierosināšanas pamatiem. Tiesas sprieduma pārsūdzēšana neaptur tā darbību.”;

papildināt devīto daļu pēc vārda “personai” ar vārdiem “ja tāda iecelta”.

6. 341.7 pantā:

papildināt trešo daļu pēc vārdiem “pēc nodrošinātā kreditora pieteikuma” ar vārdiem “un par uzraugošās personas iecelšanu”;

papildināt ceturto daļu pēc vārdiem “uzraugošo personu” ar vārdiem “ja parādnieks lūdzis apstiprināt tiesiskās aizsardzības procesa pasākumu plānu Maksātnespējas likuma 42. panta 3.1 daļā noteiktajā kārtībā, vai ja uzraugošās personas iecelšanu pieprasījis likuma 42.panta trešajā daļā noteiktais kreditoru vairākums.”;

izteikt piekto daļu jaunā redakcijā:

“(5) Par tiesas lēmumu tiesiskās aizsardzības procesa lietā ārpustiesas tiesiskās aizsardzības procesā, var iesniegt blakus sūdzību. Blakus sūdzības iesniegšana neaptur lēmuma darbību.”;

papildināt sesto daļu pēc vārda “personai” ar vārdiem “ja tāda iecelta”.

7. 341.8 pantā:

papildināt pirmās daļas 2. punktu pēc vārda “personas” ar vārdiem “ja tāda iecelta”;

papildināt otro daļu pēc vārda “personu” ar vārdiem “ja tāda iecelta”.

8. Papildināt 363.13 pantu ar jaunu 13. daļu šādā redakcijā:

“(13) Tiesa, pasludinot individuālā komersanta vai zemnieku vai zvejnieku saimniecības juridiskās personas maksātnespējas procesu, tiesas nolēmumā vienlaikus norāda arī attiecīgās fiziskās personas vārdu, uzvārdu un personas kodu.”

9. Papildināt 363.23 panta pirmo daļu ar jaunu 8. punktu šādā redakcijā:

“8) vai parādnieks ir individuālais komersants vai dalībnieks vai dibinātājs zemnieku vai zvejnieku saimniecībā. Ja parādnieks vienlaikus ir individuālais komersants vai zemnieku un zvejnieku saimniecības dalībnieks vai dibinātājs, tad norāda arī attiecīgā komersanta firmu (nosaukumu) un reģistrācijas numuru.”

10. Papildināt 363.27 pantu ar jaunu sesto un septīto daļu šādā redakcijā:

“(6) Tiesa, pasludinot fiziskās personas maksātnespējas procesu parādniekam, kurš vienlaikus ir individuālais komersants vai zemnieku vai zvejnieku saimniecības dalībnieks vai dibinātājs, spriedumā norāda arī individuālā komersanta vai zemnieku vai zvejnieku saimniecības firmu (nosaukumu) un reģistrācijas numuru.

(7) Ja vienlaikus ar parādnieka – individuālā komersanta vai zemnieku vai zvejnieku saimniecības – juridiskās personas maksātnespējas procesa izbeigšanu attiecīgā fiziskā persona lūdz piemērot fiziskās personas saistību dzēšanas procedūru, tiesa, lemjot par fiziskās personas maksātnespējas procesa pasludināšanu, nepiemēro bankrota procedūru, bet lemj par saistību dzēšanas plāna apstiprināšanu atbilstoši šā likuma 363.31 panta otrajā, trešajā, ceturtajā un piektajā daļā noteiktajam.”

11. Papildināt 363.28 panta pirmo daļu ar jaunu 4.1 punktu šādā redakcijā:

“41) fiziskās personas saistību dzēšanas plāna pagarināšanu Maksātnespējas likuma 164. panta 2.1 daļā noteiktajos gadījumos”.

12. Papildināt likumu ar jaunu 363.37 un 363.38 pantu šādā redakcijā:

“**363.37 pants. Pieteikuma izlemšana par parādnieka atbrīvošanu no saistībām atcelšanu**

(1) Ja pieteikuma iesniedzējs nav parādnieks, pieteikuma noraksts nosūtāms parādniekam, nosakot tam paskaidrojumu iesniegšanai laiku, ne ilgāku par 30 dienām. Pieteikuma noraksts nosūtāms administratoram, kurš bija iecelts attiecīgajā fiziskās personas maksātnespējas procesā, nosakot tam viedokļa iesniegšanas laiku, ne ilgāku par 30 dienām.

(2) Pieteikuma pieņemšana neaptur tiesas lēmuma par fiziskās personas maksātnespējas procesa izbeigšanu darbību.

(3) Par tiesas lēmumu par atteikšanos pieņemt pieteikumu tā iesniedzējs var iesniegt blakus sūdzību.

(4) Ja, izskatot šā panta ceturtajā daļā noteikto blakus sūdzību, tiesa atceļ lēmumu, tā nodod jautājuma izskatīšanu tai tiesai, kura lēmumu pieņēmusi.

**363.38 pants. Pieteikuma izskatīšana par parādnieka atbrīvošanas no parādsaistībām atcelšanu un tiesas lēmums**

(1) Pieteikumu izskata rakstveida procesā, nerīkojot tiesas sēdi, izņemot gadījumu, ja tiesa uzskata par nepieciešamu pieteikumu izskatīt tiesas sēdē vai to lūdz lietas dalībnieks, pamatojot savu lūgumu.

(2) Ja tiesa apmierina pieteikumu, tiesa lēmuma norakstu pēc tā spēkā stāšanās nosūta atbildīgajai iestādei, kas veic ierakstus maksātnespējas reģistrā, un administratoram, kurš bija iecelts attiecīgajā fiziskās personas maksātnespējas procesā.

(3) Par tiesas lēmumu par pieteikuma noraidīšanu tā iesniedzējs var iesniegt blakus sūdzību.

(4) Ja, izskatot šā panta ceturtajā daļā noteikto blakus sūdzību, tiesa atceļ lēmumu, tā nodod jautājuma izskatīšanu tai tiesai, kura lēmumu pieņēmusi.”

13. Aizstāt 440.1 pantā vārdus “ar kuriem noraidīts tiesiskās aizsardzības procesa pieteikums vai juridiskās” ar vārdiem “ar kuriem apmierināts vai noraidīts tiesiskās aizsardzības procesa pieteikums, noraidīts juridiskās”.

14. Papildināt 440.11 pantu ar jaunu 1.1 daļu šādā redakcijā:

“(12) Izskatot apelācijas sūdzību par tiesas spriedumu, ar ko apmierināts tiesiskās aizsardzības procesa pieteikums, ja apelācijas sūdzība iesniegta, to pamatojot ar tiesiskās aizsardzības procesa pasākumu plāna neatbilstību Maksātnespējas likuma 40. panta ceturtās daļas 15. punktam vai 42. panta 3.1 daļas 2. punktam, tiesa nosaka termiņu ieceltajai uzraugošajai personai vai pēdējai ieceltajai uzraugošajai personai, kādā iesniedzams parādnieka saimnieciskās darbības novērtējums.”

15. Papildināt 562. panta pirmās daļas 11. punktu pēc vārda “izbeigšanu” ar vārdiem “vai līdz Maksātnespējas likuma 165.1 panta pirmajā daļā noteiktā termiņa beigām, ja parādnieka atbrīvošana no saistībām nav atcelta, vai līdz parādnieka atbrīvošanas no saistībām atcelšanai”.

16. Papildināt 563. panta pirmās daļas 10. punktu pēc vārdiem “fiziskās personas maksātnespējas procesu” ar vārdiem “ir pagājis Maksātnespējas likuma 165.1 panta pirmajā daļā noteiktais termiņš un parādnieka atbrīvošana no saistībām nav atcelta”.

17. Papildināt pārejas noteikumus ar jaunu 153. punktu šādā redakcijā:

“153. Šā likuma grozījumi attiecināmi uz tiesiskās aizsardzības procesiem, juridiskās personas maksātnespējas procesiem un fiziskās personas maksātnespējas procesiem, kas uzsākti sākot ar 2021. gada 17. jūliju.”

18. Papildināt likumu ar informatīvo atsauci uz Eiropas Savienības direktīvu šādā redakcijā:

“9) Eiropas Parlamenta un Padomes 2019. gada 20. jūnija direktīvas (ES) Nr. 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju).”

Likumprojekts stājas spēkā 2021. gada 17. jūlijā.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs